આ પ્રસંગે યોજાયેલ સત્સંગ સભામાં દ્રોણેશ્વર ગુરુકુલના બાળકોએ સંવાદના રૂપમાં ભગવાન વેદનો પરિચય આપ્યો હતો. પૂજ્ય સ્વામીજીએ પોતાની આગવી રમુજી શૈલીમાં બાળકોને વેદોનું મહત્વ સમજાવતા કહ્યું હતું કે, વેદના પ્રસિદ્ધ ઋષિઓ છે એ જ રીતે વેદની ગાર્ગીદેવી વગેરે ઋષિકાઓ પણ પ્રસિદ્ધ છે. વેદમાં ગાર્ગીદેવી અને યાજ્ઞવલ્ક્ય ઋષિનો સંવાદ ખૂબ પ્રસિદ્ધ છે. સ્વામીજીએ બાળકોને સમજાય એવી ભાષામાં ગાર્ગી અને યાજ્ઞવલ્ક્ય ઋષિની કથા કહી હતી અને જણાવ્યું હતું કે આપણી દીકરીઓ વેદને મસ્તક ઉપર પધરાવી શોભાયાત્રા કાઢે છે. આ બધી દીકરીઓને અમે ગાર્ગીદેવીની પ્રતિનિધી માનીએ છીએ.